ky ru ky ba ky ky ru ky mhr bg ru ky ru ru myv ru hbs_cyr ky ba ky ky ru ky mhr bg ru ky ru ru myv ru hbs_cyr ru ru ru ru de en da ru ru ky ky ky ky ky ky ky ky ky ky ky ky ky ky ky uk fr es es nl ky ky ru ky ky ky ky ru uk mk ru ru ky ru de ky de ky de ky de ky de ky de ky de tt ky ky ru ru ru uk hbs_cyr ru ru ru ru fr en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en en
ЖКнын экс-депутаты Мээрбек Мискенбаев өз эрки менен мандатын тапшыргандан кийин биринчи маегин BIA.KG маалыматтык сайтына берди. Анын саясаттагы ишмердүүлүгү жана максаттары тууралуу сөз кылууну эп көрдүк.
Мээрбек мырза мандатыңыздан өз эркиңизден баш тарткандан кийин сиз жөнүндө абдан көп сөздөр айтылды, алар канчалык деңгээлде чындык?
Туура, өзүм туурасында ММКлардан абдан көп жаңылыктарды окуп жаттым, Мискенбаев ичип кетиптир, инсульт алыптыр деген сыяктуу бир топ негизсиз маалыматтар таркап кетиптир, бирок көпчүлүгү калп экенин айтып коюшум керек. Мандатымдан баш тарткандан кийин бир дагы ММК өкүлдөрүнө маалымат берген эмес элем.
Айтсаңыз, депутаттыктан кеткенден кийин эмне менен алексиз?
Биринчи кезекте үй-бүлөөмө көңүл бурдум, ойлоп көрсөм 6 жыл аралыгында аз гана убактымды арнап калыптырмын. Ден соолугумду чыңдадым, өзүңүздөр билгендей 2010-жылы 7-апрелде оор жаракат алгам, ошого байланыштуу даарыланып турам. Жергиликтүү кеңештин шайлоосунда жана референдум өткөргөн учурда Таласта болдум. Баарына маалым болгондой, биздин партия КСДП Таласта биринчи орунду алды. Ал эми убагында депутаттыка Бакай-Ата районунан чыккам. Анда референдумду колдогондор эң көп болду.
Мандатыңызды тапшыргандан кийин деле КСДПны колдоп жүрөсүзбү?
Бакиев учурунда дагы, өлкөдө саясий куугунтук күчөп турганда дагы КСДПны колдогом, 2009-жылы мүчө болуп кирип, азыр дагы катардагы мүчөсүмүн.
Сиздин мандатыңызды тапшырууда Икрам Илмияновдун түз болбосо дагы кыйыр түрдө тиешеси бар деген чынбы?
Икрам Илмияновдун эч кандай тиешеси жок. Ал менен ага-ини катары гана мамилебиз бар. Креслого жармашсам мени эч ким кетире алмак эмес. Мында биринчи кезекте өзүмдүн чечимин болду. Буга чейин өз эрким менен кеткенимди түшүндүрүп бергем. Депутат болбой туруп деле элге кызмат кылсак болот. Мен көтөргөн маселелердин буйруса акырына чейин чыгарам.
Президенти колдогондордун алдыңкы катарында элеңиз, азыр деле ошол позицияны карманып жүрөсүзбү?
Президентибиз Алмазбек Шаршеновичти кыйын учурда дагы колдоп келгем жана колдой берем демекчимин. Ачыгын айтканда 2010-жылдан кийин убактылуу өкмөттүн мүчөлөрү кызмат талашып, бири-биринин ортосунда ынтымактары ыдырап кеткен. Анда 7-апрелде жабыркагандарга жакшы сөзүн айткан киши жок. Канчалаган балдар жетим, аялдар жесир калды. Ата-энелерибиз уулдарынан ажырап, көз жаш акты. Алмазбек Шаршенович Президент болсо дагы 6 жылдан бери жабыркагандарга камкордугун көргөзүп, жардамын берип жүрөт.
Саясатка кайра активдүү аралашып баштайсызбы же токтотосузбу?
Биринчи кезекте 2010-жылы чоң үмүт менен чыгып баатырларча курман болгон эр-азаматтардын тилегин орундатыш үчүн бар күчүмдү жумшайм, бийлик мындан ары мурдагылардын катасын кайталабашы керек. Саясаттан биротоло кетүү ниетим жок, убагы келгенде активдүү аралаша баштайм.
Азыркы учурда эмне менен алексиз жана алдыда кандай пландарыңыз бар?
Учурда ден соолугумду чыңдап, эми гана пландарды түзүп баштадым. 2010-жылы 7-апрелде жаракат алгандардын башы биригип «Айкөл Ала-Тоо» деген уюм түзүлгөн. Аталган уюмдун төрагасы болом. Бул уюмга мүчө болуп, 520 жаракат алган адам катталган. 6 жыл ичинде 40мүчөбүз каза болду. Учурда ошол уюмубуздун позициясын бекемдеп, апрель элдик революциясынын баалуулуктары үчүн күрөшүүдөбүз.
Соңку макалаТекебаев чоң саясатта бурулуш жасашы мүмкүн…
Кийинки макалаАида Салянова: «Жакында «Фейсбукта «лайк» басканы үчүн жарандар камалат»
АБАКТАГЫ АЙБАТ! Өмүрбек ТЕКЕБАЕВ: “Атамбаевдин ою башка экен, биздин жардамыбыз менен “Центерраны” кысып, соодалашкан окшойт”
Искендер Кадыркулов, “Түндүк электрдин” башкы директору: 10 айдын жыйынтыгы боюнча көрсөткүчтөр 100 пайыз болду
Асия Сасыкбаева, экс-депутат: «Атамбаевдин ар бир сөзү калп»
byrkyt7 12.01.2017 at 11:44
Пикир калтырыңыз Отменить ответ
Бүгүн сотто Текебаев прокурорго: «Эй Айбан, Былжырабай отур!»
СДПКнын активисттери, СДПКны чанып Сариев менен Бабановго кире качты…
Текебаев бийликтин күбөсү Модинди жарга такады. Бийликтин апыртмалары ачылганы калды (бүгүнкү...
Өмүрбек Текебаев президенттик шайлоого катышат…
«Жаман иттин аты Бөрүбасар»деген ушул тура…
ӨМҮРБЕК ТЕКЕБАЕВ: Сөзүң өлгөнчө өзүң өл дейт! Мен андай мүмкүнчүлүктү Атамбаевге...
Биздин күч — ачуу чындык!
Чындык.kg — маалымат агенттиги, чыгарылган материалдар үчүн жоопкер эмес. Материалдарды колдонууга уруксаат сайтка гиперссылка берүү шарты менен гана берилет.
Бишкек шаары, тел.: +996 553 414115,